ए-ग्रेड नर्सोंं के बकाया वेतन के लिए मिली राशि
पटना | ए-ग्रेडनर्सो (जीएनएम) के बकाया वेतन के लिए राशि मिल गई है। नर्सों का करीब पांच महीने का वेतन बकाया है। क्योंकि इनके कागजात की जांच पूरी नहीं हो सकी है। फिलहाल वेतन भुगतान के लिए एक करोड़ रुपए मिले हैं। हालांकि जरूरत नौ करोड़ रुपए की है। जिन नर्सों के कागजात का वेरीफिकेशन नहीं हुआ है, उनसे शपथपत्र लिया जा रहा है कि कागजात गलत होने पर राशि लौटानी पड़ेगी और दंडात्मक कार्रवाई होगी। सिविल सर्जन डॉ. जीएस सिंह ने बताया कि जितना एलॉटमेंट मिला है उसी में सभी को वेतन भुगतान एक-दो दिन के अंदर कर दिया जाएगा। बाकी राशि के लिए विभाग को लिखा जा रहा है। पटना जिला में ए-ग्रेड नर्स सब डिविजनल और रेफरल अस्पताल में तैनात हैं।
hin_Deva hin_Deva